CELEX: 32005R1459
Language: lt
Date: 2005-09-08 00:00:00
Title: 2005 m. rugsėjo 8 d. Komisijos reglamentas (EB) Nr. 1459/2005, iš dalies keičiantis leidimo naudoti tam tikrus pašarų priedus, priklausančius mikroelementų grupei, išdavimo sąlygas   (Tekstas svarbus EEE)

9.9.2005   
            
            
               LT
            
            
               Europos Sąjungos oficialusis leidinys
            
            
               L 233/8
            
         
      KOMISIJOS REGLAMENTAS (EB) Nr. 1459/2005
   2005 m. rugsėjo 8 d.
   iš dalies keičiantis leidimo naudoti tam tikrus pašarų priedus, priklausančius mikroelementų grupei, išdavimo sąlygas
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 2 dalies trečiąjį sakinį,
   kadangi:
   
               (1)
            
            
               Kai kurios jodo druskos, kurios yra mikroelementų grupei priklausantys priedai, buvo leistos naudoti Tarybos direktyva 70/524/EEB (2) su pakeitimais, padarytais Tarybos direktyva 96/7/EB (3). Apie šiuos priedus kaip esamus produktus buvo pranešta remiantis Reglamento (EB) Nr. 1831/2003 10 straipsniu ir jiems taikomi tame straipsnyje numatyti tikrinimai bei tvarka.
            
         
               (2)
            
            
               Didžiausias šiuo metu pašaruose leidžiamo mikroelemento jodo (I) kiekis yra 4 ppm arkliniams, 20 ppm žuvims ir 10 ppm kitoms gyvūnų rūšims arba kategorijoms.
            
         
               (3)
            
            
               Reglamente (EB) Nr. 1831/2003 numatyta galimybė pakeisti leidimo naudoti priedą išdavimo tvarką remiantis Europos maisto saugos direkcijos (toliau – direkcija) nuomone apie tai, ar leidimu tebesilaikoma tame reglamente nustatytų sąlygų.
            
         
               (4)
            
            
               Komisija paprašė direkcijos įvertinti fiziologinį įvairių Direktyvoje 70/524/EEB nurodytų gyvūnų rūšių jodo poreikį ir patarti dėl šiuo metu leistinu kiekiu naudojamo jodo galimo žalingo poveikio žmonių ir gyvūnų sveikatai arba aplinkai. Po šio prašymo 2005 m. sausio 25 d. direkcija priėmė nuomonę dėl jodo naudojimo pašaruose.
            
         
               (5)
            
            
               Direkcijos nuomonėje daroma išvada, kad blogiausio atvejo modelio apskaičiavimai su pienu ir kiaušiniais, pagrįsti šiuo metu leidžiamu didžiausiu jodo kiekiu pašaruose, rodo, kad viršutinė riba (VR) suaugusiems ir paaugliams gali būti viršyta.
            
         
               (6)
            
            
               Todėl didžiausias jodo (I) kiekis pašaruose šioms dviems produkcijos rūšims, t. y. melžiamoms karvėms ir vištoms dedeklėms, turi būti sumažintas siekiant sumažinti bet kokio žalingo poveikio žmonių sveikatai pavojų.
            
         
               (7)
            
            
               Siekiant leisti sunaudoti turimas pašarų atsargas pagal Direktyvoje 70/524/EEB nustatytas ankstesnes sąlygas, tikslinga numatyti 12 mėnesių pereinamąjį laikotarpį.
            
         
               (8)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nepažeidžiant kitų leidimo išdavimo priedams E2 jodui (I), priklausantiems Direktyvoje 70/524/EEB nustatytai mikroelementų grupei, sąlygų, didžiausias elemento kiekis mg/kg visaverčiuose pašaruose pakeičiamas šio reglamento priede nustatytais kiekiais.
   2 straipsnis
   1.   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   2.   Jis taikomas nuo 12 mėnesių nuo šio reglamento paskelbimo datos.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugsėjo 8 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 270, 1970 12 14, p. 1. Direktyva, panaikinta Reglamentu (EB) Nr. 1831/2003.
   
      (3)  OL L 51, 1996 3 1, p. 45.
   
      PRIEDAS
      
                  EB Nr.
               
               
                  Elementas
               
               
                  Priedas
               
               
                  Cheminė formulė ir aprašymas
               
               
                  Didžiausias elemento kiekis mg/kg visaverčiuose pašaruose, kuriuose drėgmės kiekis yra 12 %
               
               
                  Kitos nuostatos
               
               
                  Leidimo naudoti laikas
               
            
                  E2
               
               
                  Jodas (I)
               
               
                  Kalcio jodatas, heksahidratas
               
               
                  Ca(IO3)2 . 6H2O
               
               
                  Arkliniai: 4 (iš viso)
                  Melžiamos karvės ir vištos dedeklės: 5 (iš viso)
                  Žuvys: 20 (iš viso)
                  Kitos gyvūnų rūšys arba kategorijos: 10 (iš viso)
               
               
                  —
               
               
                  Neribotam laikui
               
            
                  Kalcio jodatas, bevandenis
               
               
                  Ca(IO3)2
                  
               
            
                  Natrio jodidas
               
               
                  NaI
               
            
                  Kalio jodidas
               
               
                  KI